PRINC ขายหุ้น “กรุงเทพบริหาร” ให้ “วีเอ็มเอสฯ” 99.99% นำเงิน 1.3 พันลบ.ขยายธุรกิจรพ.
PRINC ขายหุ้น "กรุงเทพบริหาร" ให้ "วีเอ็มเอสฯ" 99.99% นำเงิน 1.3 พันลบ.ขยายธุรกิจรพ.
26 มิ.ย. 2562

บริษัท พริ้นซิเพิล แคปิตอล จำกัด (มหาชน) หรือ PRINC แจ้งว่า ที่ประชุมคณะกรรมการบริษัทเมื่อ 25 มิ.ย.62 มีมติอนุมัติให้นำเสนอให้ที่ประชุมวิสามัญผู้ถือหุ้นครั้งที่ 1/2562 พิจารณาอนุมัติการจำหน่ายหุ้นสามัญบริษัท กรุงเทพบริหาร จำกัด (BG) จำนวน 9,985,998 หุ้น หรือคิดเป็นสัดส่วนประมาณร้อยละ 99.99 ของจำนวนหุ้นที่ออกและจำหน่ายแล้วทั้งหมด มูลค่าที่ตราไว้หุ้นละ 100 บาท ที่ถือโดยบริษัท วี บริลเลี่ยน กรุ๊ป โฮลดิ้ง จำกัด (VB) ซึ่งเป็นบริษัทย่อยของบริษัท ให้แก่บริษัท วีเอ็มเอส ดีเวลลอปเม้นท์ จำกัด (VMSD) ซึ่งเป็นบุคคลที่เกี่ยวโยงกับบริษัท ในราคาหุ้นละ ประมาณ 133.08632 บาท คิดเป็นราคาซื้อขายรวมทั้งสิ้นไม่เกิน 1,328.99 ล้านบาท
โดย VMSD ได้วางมัดจำไว้ให้แก่ VB เป็นจำนวนเงินทั้งสิ้น 265.80 ล้านบาท และจะชำระราคาซื้อขายส่วนที่เหลือให้แก่ VB ด้วยเงินสด แคชเชียร์เช็ค หรือวิธีการอื่นใดตามที่ VNSD และ VB จะได้ตกลงกัน
ทั้งนี้ บริษัทจะนำเงินที่ได้รับจากการจำหน่ายหุ้นในครั้งนี้ไปใช้เพื่อเป็นเงินทุนหมุนเวียนและการขยายธุรกิจโรงพยาบาลและการให้บริการทางการแพทย์ตามนโยบายการดำเนินธุรกิจของบริษัทในปัจจุบันต่อไป